# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

**TÁRGY: A 73/2021. (VI.14.) SZÁMÚ POLGÁRMESTERI HATÁROZAT MÓDOSÍTÁSA**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46 § (4) bekezdésben foglalt felhatalmazás alapján Kiskőrös Város Polgármestere a 73/2021. (VI.14.) számú határozatával 2021. június 14-én döntött a TOP-7.1.1-16-H-4 kódszámú „Hagyományokat bemutatását szolgáló, kisebbségek közösségeinek aktivitását erősítő tevékenységek támogatása” elnevezésű pályázati kiírásra „Hagyományőrző Városi Sportnap Kiskőrösön” című pályázat benyújtásáról.

A projekt megvalósításához szükséges egy 100 m2 nagyságú sátor beszerzése. A pályázati kérelem benyújtásakor a 2021.01.26-án kelt indikatív árajánlat bruttó összege: 3 974 600 Ft értékű volt, mely 2021. június 30-ig volt érvényes.

A támogatási kérelem elbírálásának elhúzódása miatt nem volt lehetséges ezen határidőig megrendelni az eredeti feltételekkel a sátrat.

Időközben a sátor árak emelkedése következett be, ezért a sátor megrendelésekor kapott árajánlat bruttó összege: 4 165 000 Ft, mely a támogatási kérelemhez benyújtott árajánlathoz képest 190 400 Ft növekedést jelent. Ezzel az összeggel a projekt megvalósításának összköltsége: 5 002 805 Ft.

A projekt megvalósításához szükség van a sátor beszerzésére, ezért a fentiek miatt 190 400 Ft önerő biztosítása szükséges.

A fentiek alapján javaslom, hogy a Képviselő-testület a TOP-7.1.1-16-H-4 kódszámú „Hagyományokat bemutatását szolgáló, kisebbségek közösségeinek aktivitását erősítő tevékenységek támogatása” elnevezésű pályázati kiírásra „Hagyományőrző Városi Sportnap Kiskőrösön” című, TOP-7.1.1-16-H-ESZA-2021-02277 azonosítószámú projekt megvalósításához a határozat-tervezetben foglaltak szerint döntsön és módosítsa a 73/2021. (VI.14.)számú polgármesteri határozatot.

**Kiskőrös, 2021. augusztus 25.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület a Pályázat benyújtása a TOP-7.1.1-16-H-4 kódszámú „Hagyományokat bemutatását szolgáló, kisebbségek közösségeinek aktivitását erősítő tevékenységek támogatása” című pályázati felhívásra tárgyú 73/2021. (VI.14.) számú polgármesteri határozat 1. és 3. pontját az alábbiak szerint módosítja:

a) Az 1. pont helyébe az alábbi pont lép:

„1. egyetért a „Hagyományőrző Városi Sportnap Kiskőrösön” című projekt megvalósítását célzó, 5 002 805 Ft összköltségű pályázat megvalósításával.”

b) A 3. pont helyébe az alábbi pont lép:

„ 3. egyetért azzal, hogy a projekt megvalósítása érdekében Kiskőrös Város Önkormányzata 2021. évi költségvetése terhére előfinanszírozásként 4 165 000 Ft összeget biztosítson, melyből a saját forrás 190 400 Ft .”

**Felelős:** polgármester

**Határidő:** azonnal

*Ennek megfelelően a 73/2021.(VI.14.) sz. polgármesteri határozat a módosításokkal egységes szerkezetben, a következőket tartalmazza:*

**73/2021. (VI.14.) sz. polgármesteri határozat**

## Pályázat benyújtása A TOP-7.1.1-16-H-052-4 „Hagyományokat bemutatását szolgáló, kisebbségek

## közösségeinek aktivitását erősítő tevékenységek támogatása” című pályázati felhívásra

1. egyetért a „Hagyományőrző Városi Sportnap Kiskőrösön” című projekt megvalósítását célzó,

5 002 805 Ft összköltségű pályázat megvalósításával.

2. egyetért azzal, hogy az Önkormányzat a projekt megvalósítása érdekében a TOP-7.1.1-16-h-052-4 „Hagyományokat bemutatását szolgáló, kisebbségek közösségeinek aktivitását erősítő tevékenységek támogatása” című pályázati kiírás keretében „Hagyományőrző Városi Sportnap Kiskőrösön” címmel a bruttó 4 812 405,- forint vissza nem térítendő pályázati forrás elnyerésére pályázatot nyújtson be.

3. egyetért azzal, hogy a projekt megvalósítása érdekében Kiskőrös Város Önkormányzata 2021. évi költségvetése terhére előfinanszírozásként 4 165 000 Ft összeget biztosítson, melyből a saját forrás 190 400 Ft .

4. előterjesztem a 2021. évi költségvetési rendelet soron következő módosítását - a fentiek figyelembevételével.

5. a pályázat benyújtásával és megvalósítással kapcsolatos valamennyi szükséges intézkedést, jognyilatkozatot ellenjegyzem, nyertes pályázat esetén a Támogatási szerződést aláírom.

**Felelős:** polgármester

**Határidő:** azonnal